463.12 REGOLAMENTI DWAR GĦAJNUNA GĦAL TRASFERIMENT TAL-GĦARFIEN L-AVVIŻ LEGALI 178 tal-2016. L-AVVIŻ LEGALI 178 tal-2016. 1. Titolu. It-titolu ta’ dawn ir-regolamenti huwa r-Regolamenti dwar Għajnuna għal Trasferiment tal-Għarfien. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: "l-Att " tfisser l-Att dwar l-Intrapriża ta’ Malta; Kap. 463. Kap. 463. "impriża " tfisser soċjetà kostitwita taħt l-Att dwar il-Kumpanniji li tkun soċjetà ennomcollectif, inakkomandita jew kumpannija ta’ responsabbilità limitata; Kap. 386. Kap. 386. "impriża żgħira", "impriża ta’ daqs medju " u"impriża kbira" għandhom it-tifsira mogħtija lilhom bl-Anness I tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 tat-Trattat; " il-Korporazzjoni " tfisser l-Intrapriża ta’ Malta mwaqqfa taħt l-Att; " Linji gwida " tfisser dawk il-linji gwida li jistgħtu jiġu pubblikati mill-Korporazzjoni minn żmien għal żmien skont l-Att. 3. Assistenza għaliżvilupp ta’ programmi ta’ taħriġ. (1) Meta l-Korporazzjoni tkun sodisfattali impriża li twettaq jew li għandha ħsieb li twettaq attività li tista’ tikkontribwixxi għall-iżvilupp ekonomiku ta’ Malta tkun teħtieġ l-għajnuna biex issostni l-iżvilupp ta’ programmi ta’ taħriġ u l-implimentazzjoni tagħhom, li huma relatati mal-attivitajiet imwettqa mill-istess impriża, liema programmi ta’ taħriġ għandhom il-ħila li jżidu s-snajja’ u l-ħiliet tal-impjegati tagħha jew li jgħinu lil dawn l-impjegati jiksbu snajja’ ġodda, il-Korporazzjoni tista’ tipprovdi impriża bħal dik bi kreditu ta’ taxxa jew b’għotja finanzjarja, skont it-termini u l-kundizzjonijiet stabbiliti fil-Linji gwida. (2) Sabiex tikkwalifika għall-benefiċċju taħt is-subregolament (1), l-impriża trid tkun impriża li tkun għadha kif twaqqfet jew impriża li tkun impjegat mill-inqas ħames (5) impjegati fuq bażi full time għall-aħħar sentejn fiskali: Iżda, għall-finijiet ta’ dan is-subregolament, "impriża li tkun għadha kif twaqqfet" għandu jkollha t-tifsira mogħtija lilha fil-Linji gwida. (3) L-għajnuna mogħtija b’dan ir-regolament m’għandhiex teċċedi - (a) sebgħin fil-mija (70 %) tal-ispejjeż eliġibbli fil-każ ta’ impriża li tikkwalifika bħala impriża żgħira; (b) sittin fil-mija (60 %) tal-ispejjeż eliġibbli fil-każ ta’ impriża li tikkwalifika bħala impriża ta’ daqs medju; (ċ) ħamsin fil-mija (50 %) tal-ispejjeż eliġibbli fil-każ ta’ impriża li tikkwalifika bħala impriża kbira: Iżda l-ammont totali tal-għajnuna li tista’ tingħata għall-finijiet ta’ dan ir-regolament m’għandhiex teċċedi l-ammont ta’ miljun Euro (€ 1,000,000) skont it-termini u l-kundizzjonijiet stabbiliti fil-Linji gwida. 4. Data tal-għeluq għas-sottomissjoni tal-applikazzjonijiet għal għajnuna. L-applikazzjonijiet għal għajnuna taħt dawn ir-regolamenti għandhom jaslu għand il-Korporazzjoni sa mhux aktar tard mill-31 ta’ Ottubru, 2020.